hu hu hu hu hu hu hu hu en pt es id hu hu hu hu sk hu hu hu hu hu hu sk hu hu es hu hu hu hu hu hu hu en en en ca en en en en az hu hu hu de hu de hu de hu de hu hu hu es hu hu hu hu hu hu hu hu hu hu hu hu hu hu hu es pt es en en es pt hu en hu
Pécs díszpolgára lett Uhrik Teodóra táncművész – pécsiérték.hu
Több színes programot kínál szeptemberben a Duna-Dráva Nemzeti Park
A Magnus Aircraft Fusión 212 kisrepülőgépe bemutatkozik az Egyesült Államokban
Könyvbemutatót tart Bognár Papp Irén Pécs Város Napján
Megújult a Zrínyi-várat övező park Szigetváron
Pécs díszpolgára lett Uhrik Teodóra táncművész
Facebook Twitter Tumblr Pinterest
Pécs díszpolgára címmel tüntették ki Uhrik Teodóra Kossuth- és Liszt-díjas táncművészt, a Pécsi Balett alapító tagját, jelenlegi ügyvezető igazgatóját a város napja alkalmából megtartott ünnepi közgyűlésen, csütörtökön – közölte a tánctársulat az MTI-vel.
Azt írták: Uhrik Teodóra neve elválaszthatatlan a pécsi tánctársulattól, hiszen Magyarország első modern balettegyüttesének alapító tagjaként több mint hat évtizede dolgozik a társulat kötelékében, ez idő alatt pedig csaknem harminc évet töltött aktív, folyamatos táncművészeti munkával, miközben három és fél évtizeden át pedagógusként a Pécsi Művészeti Gimnáziumban is dolgozott.
A kommünikében kiemelték, hogy magas fokú művészi érzékenysége és technikai tudása, előadóművészi tehetsége, színészi képességei hosszú évtizedekre a társulat meghatározó tagjává tették: 1967-1989 között a Pécsi Balett magántáncosa volt, majd országos szinten a szakterület egyik legjobbjaként elismert, kiváló táncpedagógusként működött újabb évtizedekig – írták.
Kiemelték: táncművészi és táncpedagógusi tevékenysége közismerten etalon a magyar színházi életben, ennek megfelelően részt vett az alapfokú és a középfokú táncművészeti oktatás központi programjának létrehozásában és a szakmai vizsgakövetelmények összeállításában.
Kitértek arra, hogy egykori növendékei megtalálhatóak az ország legjelentősebb balett- és táncegyütteseiben Magyarországon és külföldön is.
Táncművészi és táncpedagógusi karrierjét követően, 2017 óta a Pécsi Balett ügyvezetőjeként dolgozik.
A baranyai megyeszékhely önkormányzatának közgyűlése a táncművészet területén végzett kiemelkedő munkásságáért és a város kulturális életében betöltött meghatározó szerepének elismeréseként adományozta a díszpolgári címet Uhrik Teodóra Kossuth- és Liszt-díjas, érdemes művész táncművésznek, aki a laudáció szerint “a magyar táncművészet egyik legmeghatározóbb személyisége, Pécs kulturális-művészeti életének ikonikus alakja“.
Fotó: SilverChic Model Agency/Rácz Edit
Click to share on Facebook (Opens in new window)
Click to share on Twitter (Opens in new window)
Click to share on Tumblr (Opens in new window)
Click to share on Pinterest (Opens in new window)
díszpolgár Pécsi Balett Uhrik Teodóra
Kiállítással tisztelegnek Andrásfalvy Bertalan néprajzkutató előtt Pécsen
Fülöp Attila: idén a 2010-es összeg három és félszerese jut szociális és gyermekvédelmi kiadásokra
2 millió szülő összesen 600 milliárd forint adóvisszatérítést kap a jövő évben
Megújult a Mandulás tornapálya
A városfejlesztési terveket hamarosan le kell adni…
Ön szerint milyen városképe legyen a jövőben Pécsnek?
Pécsi polgárok hívták életre a Pécsi Értékközösség...
BIOKOM Dr. Őri László előadás fejlesztés felsőoktatás felújítás Janus Pannonius Múzeum Kerek Világ Alapítvány kiállítás koronavírus Kővári János oltás orbán viktor Pannon Filharmonikusok programok Pécsi Nemzeti Színház pécsi tudományegyetem támogatás
© Copyright 2022, Minden jog fenntartva. |  Pécsi Értékközösség Alapítvány
Facebook Twitter WhatsApp Telegram